สหรัฐฯจับผู้ต้องหาเอี่ยวเว็บค้ากามข้ามชาติ
ตำรวจสหรัฐฯจับกุมผู้ต้องหา 7 รายในพื้นที่มหานครนิวยอร์ก ตั้งข้อหาสนับสนุนค้าประเวณี โดยทั้งหมดเป็นผู้บริหารและพนักงานเว็บไซต์ เรนท์บอยดอทคอม ซึ่งจดทะเบียนและก่อตั้งสำนักงานอยู่ในนครนิวยอร์ก เพื่อให้บริการพื้นที่ออนไลน์แก่ผู้ค้าประเวณีจากทั่วโลก ซึ่งต้องเสียเงินสมัครสมาชิกรายเดือนเพื่อใช้เว็บเรนท์บอยติดต่อซื้อขายบริการทางเพศจากโสเภณีชายโดยตรง,เว็บไซต์ดังกล่าวทำเงินตลอดช่วง 5 ปีที่ผ่านมาได้มากกว่า 10 ล้านดอลลาร์สหรัฐฯ หรือกว่า 330 ล้านบาท สมาชิกเว็บไซต์ดังกล่าวมีทั้งผู้อาศัยอยู่ในสหรัฐฯและทั่วโลก รวมถึงอัฟกานิสถาน สหรัฐอาหรับเอมิเรตส์ (ยูเออี) และประเทศไทย,อัยการสหรัฐฯ สั่งปิดเว็บไซต์เรนท์บอยและอายัดเงิน 1.4 ล้านดอลลาร์สหรัฐฯ (ประมาณ 49 ล้านบาท) จากบัญชีธนาคาร 6 บัญชีที่เกี่ยวโยงกับเว็บไซต์ รวมถึงเบิกตัวผู้ต้องหาเข้ารับทราบข้อกล่าวหาที่ศาลแมนฮัตตันในนครนิวยอร์ก,ผู้ต้องหาทั้งหมด 7 ราย เป็นหญิง 1 ราย ได้แก่ นายเจฟฟรีย์ ฮิวแรนท์ ผู้บริหารเว็บโซต์ อายุ 50 ปี พนักงานอีก 6 ราย ได้แก่ นายไมเคิล เบลแมน อายุ 47 ปี นายคลินท์ คาเลิร์ด อายุ 48 ปี นายเอ็ดเวิร์ด เอสทานอล อายุ 23 ปี นายเชน ลูคัส อายุ 41 ปี นายมาร์โค เด็คเกอร์ อายุ 28 ปี และนางไดอานา แมททอส อายุ 43 ปี หากศาลตัดสินผู้ต้องหาผิดจริงอาจถูกจำคุกสูงสุด 5 ปี และปรับเงินรายละ 250,000 ดอลลาร์สหรัฐฯ (ราว 8.75 ล้านบาท)
ตำรวจสหรัฐฯจับกุมผู้ต้องหา 7 รายในพื้นที่มหานครนิวยอร์ก ตั้งข้อหาสนับสนุนค้าประเวณี โดยทั้งหมดเป็นผู้บริหารและพนักงานเว็บไซต์ เรนท์บอยดอทคอม ซึ่งให้บริการพื้นที่ออนไลน์แก่ผู้ค้าประเวณีจากทั่วโลก
สหรัฐ,จับกุม,ผู้ต้องหา,นครนิวยอร์ก,ค้าประเวณี,เว็บไซต์,เรนท์บอย,โสเภณีชาย,แมนฮัตตัน,ข่าว,ข่าวต่างประเทศ,ไทยรัฐออนไลน์